Iилманчана Ибрагимов Мусана хетарехь, дуккха а динаш а, къаьмнаш а долу Россехь хиларе терра, массаьрга а цхьатерра сий-ларам болуш хила деза Iедал. Цу декъехь Россин кIайчу паччахьан заманера масал далийра цо. ТIамехь дикачу агIор билгалбевлла хиларна, кавказхойх вовшахтоьхна йолу акхачу дивизин сий-ларам беш хила Николай II-чо. Георгиевски жIараца совгIат дан хьакъ хилла бIаьхой. Амма дивизина юкъахь берш бусалба хиларе терра, жIаран меттана ахбеттасаца царна совгIат дарехь Указ арахецна паччахьо. Цхьанна товш дерг кхечарна товш цахилар хьесапе а оьцуш, Iедал тахана гIуллакх деш хилахь, Россин пачхьалкхан дика тIаьхьало хирг хиларх тешна ву М.Ибрагимов.